作者：陈亮
词牌/韵律：贺新郎

paragraphs: 离乱从头说。
爱吾民，金缯不爱，蔓藤累葛。
壮气尽消人脆好，冠盖阴山观雪。
亏杀我，一星星发。
涕出女吴成倒转，问鲁为齐弱何年月。
丘也幸，由之瑟。
斩新换出旗麾别。
把当时、一椿大义，拆开收合。
据地一呼吾往矣，万里摇肢动骨。
这话霸、又成痴绝。
天地洪炉谁扇韛，算於中、安得长坚铁。
淝水破，关东裂。